অনুসন্ধানে জানা যায়, প্রতিষ্ঠানগুলোর মধ্যে অ্যাজাক্স জুট মিল চালু হয়নি, সাবিল পেপার মিল এবং লেদার ইন্ডাস্ট্রিজ প্রস্তাবিত; আর সাবিল আটোমেটিক ব্রিকস প্রস্তুতির কার্যক্রম চলছে। দুই প্রতিষ্ঠান বাগেরহাট ট্রেডিং এবং জাকারিয়া এন্টারপ্রাইজের দৃশ্যমান কোনো অস্তিত্ব নেই। কাগজে-কলমে এখনো অ্যাজাক্স জুট মিলের চেয়ারম্যান কাওসার জামান বাবলা। যোগাযোগ করা হলে তিনি জানান, মিলটি বিক্রির কথা হয়েছিল; তবে আব্দুল মান্নান তালুকদারের কাছে হস্তান্তরিত করা হয়নি। তাঁর কাছে এমন কোনো প্রমাণাদি নেই। তিনি ২০ কোটি টাকার চেক দিয়েছিলেন, যা ক্যাশ হয়নি। ফলে রংপুরে মান্নান তালুকদারের বিরুদ্ধে মামলা দায়ের করেছেন তিনি। কাওসার জামান বাবলা আরো বলেন, ‘তিনি টাকা পরিশোধ করেননি, মিলের অন্য কোনো শেয়ারহোল্ডারদেরও টাকা পরিশোধ না করেই তিনি মিলের মালিকানা দাবি করছেন।’